stanford-oval/wikipedia huggingface dataset:
Liiviläismurteet

Latvian murrekartta, liiviläismurteet sinisen sävyillä.
Liiviläismurteet (latv. Lībiskais dialekts) ovat latvian kielen murteita. Ne voidaan luokitella yhdeksi kolmesta päämurreryhmästä, tai latvian keskimurteiden alamurteiksi. Latvian muista murteista se eroaa siinä olevien lukuisten liivin kielestä tulleiden substraattimuotojen takia, jotka eivät ole yhtä yleisiä muissa latvian murteissa. Liiviläismurre voidaan jakaa edelleen Kurzemen ja Vidzemen alueiden murteisiin, joista Kurzemen murre voidaan jakaa kahteen alamurteeseen. Liiviläismurteita puhuvat latvialaistuneiden liiviläisten jälkeläiset.
Piirteet

Ääntämyksellisesti liiviläismurteiden ero muihin verrattuna näkyy lyhyiden takavokaalien poissaolona ja pitkien takavokaalien lyhentymisenä. Esimerkiksi sana labi ("hyvin") äännetään lāb ja sana kaza ("vuohi") äänetään kā. Normaalit pitkät suppeat vokaalit ääntyvät lyhyinä ja väljiä vokaaleja ei ole ollenkaan tai ne lyhennetään. Lyhentämisestä esimerkinä sana runāt ("puhua") äänetään runat. Väljät vokaalit poistuvat kokonaan esimerkiksi sanassa uozuoliņš ("tammi"), joka äänetään muodossa uzliš.
Lehmivaara

Lehmivaara oli kylä Korpiselän kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi Soanlahden rajalla Tolvajärveltä Suistamolle vievän maantien varrella noin 24 kilometriä Korpiselän kirkonkylästä kaakkoon. Lehmivaaran naapurikyliä olivat pohjoisessa Kilpijärvi ja Tolvajärvi sekä etelässä Soanlahden puolella Kuikka.
Talvisodassa Neuvostoliitto ei vallannut Lehmivaaraa, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.
Lightning (liitäntä)

| Lightning |
| --- | --- |

Julkaisu:  12. syyskuuta 2012
Kehittäjä:  Apple
Valmistaja:  Apple
Käyttötarkoitus:  tiedon ja energian siirto

Yht. kontakteja:  8
Lightning on Applen omille laitteelleen kehittämä 8-nastainen datan ja energian siirtoon käytettävä liitäntä. Lightning on häviämässä, mutta jotkin Applen nykyiset tuotteet käyttävät vielä sitä: iPhone 14, iPhone SE (3. sukupolvi), AirPods (2. sukupolvi), AirPods (3. sukupolvi), AirPods Max, Apple Pencil (1. sukupolvi), Magic Keyboard, Magic Trackpad ja Magic Mouse. Lisäksi EarPods-kuulokkeisiin on myös saatavilla Lightning-liitäntä. Aiemmin Lightning-liitäntää on käytetty nykyisten tuotteiden vanhentuneista versioista ainakin iPadeissä, suurimmassa osasta iPhone-puhelimia, AirPods Prossa (1. sukupolvi) ja Siri Remoteissa.
Historia

Apple käytti ensimmäisissä iPhoneissa, iPadeissä ja iPodeissa itse kehittämäänsä 30-nastaista liitäntää, joka julkaistiin 2003. Se mahdollisti laitteiden helpon liittämisen lisälaitteisiin ja oli vahvarakenteinen, mutta toisaalta se oli isokokoinen. Syyskuussa 2012 Apple julkisti iPhone 5:n julkaisun yhteydessä itse kehittämänsä 8-nastaisen Lightning-liitännän, joka korvasi aiemman 30-nastaisen liitännän. 2000-luvun alkupuolella erilaisia latausstandardeja oli useita kymmeniä, minkä seurauksena Samsung, Nokia ja Applen solmivat vuonna 2009 sopimuksen, jossa ne sitoutuivat kehittämään yhteensopivaa micro-USB-lataustekniikkaa. Apple ei kuitenkaan halunnut ottaa yhteistä tekniikkaa käyttöön, vaan pitäytyi omissa liitännöissä ja kiersi sopimusta julkaisemalla sovittimia.
Apple luopui Lightning-liittimestä syksyllä 2018 uusissa iPad Pro -malleissa, joissa on vain USB-C-tyypin liitin. MacBook käyttää Intelin kehittämää Thunderbolt 3 -liitintä, joka on USB-C-yhteensopiva. Sen sijaan mobiililaitteiksi luettavat iPod Touch, AirPods ja iPhone käyttävät vain Lightning-liittimiä.
Euroopan komissio kertoi 23. syyskuuta 2021 esittävänsä latausstandardien yhtenäistämiseksi uutta lainsäädäntöä, jonka mukaan yhden laturimallin tulee sopia kaikkiin matkapuhelimiin ja niihin rinnastuviin laitteisiin. Käytännössä tämä tarkoittaisi siirtymää USB-C-liitäntään, joka oli tuolloin syrjäyttänyt micro-USB:n latausstandardina. Apple ei tuolloin käyttänyt USB:tä puhelimissaan, AirPods-kuulokkeissa eikä iPod Touch -musiikkisoittimissa ja se ilmoittikin vastustavansa lakiesitystä. Lakiesitys etenee Euroopan unionin neuvoston ja Euroopan parlamentin käsiteltäväksi. Euroopan unionin sisämarkkinoista vastaava komissaari Thierry Breton arvioi, että lainsäädäntö tullaan saattamaan voimaan kahdentoista kuukauden kuluessa, jos hanke etenee odotetusti. Lain astuttua voimaan on tarkoitus tulla vielä vuoden mittainen siirtymäaika. Laki tulee voimaan syksyllä 2024.
Kritiikkiä

Lightning soveltuu huonosti virtaliittimeksi. Sitä ei ole suunniteltu maadoittumaan ennen virtajohtimen kontaktin syntymistä. Joka kerta kytkettäessä latausjohto virtajohdin kipinöi, mikä johtaa sen mustumiseen ja lopulta kontaktin menetykseen. Monissa kaapeleissa keskimmäinen johdin mustuu käytön myötä.
Aiheesta muualla

Kuvia tai muita tiedostoja aiheesta Lightning (liitäntä) Wikimedia Commonsissa
Lightnigh-liitäntä ja aiempi 30-nastainen liitäntä vierekkäin
Loutráki-Perachóra

| Loutráki-Perachóra Λουτράκι-Περαχώρα |
| --- | --- |
 Loutrákin kaupunki ja Korintin kannasta.
 Kunnallisyksikön sijainti
 Loutráki-Perachóra
 Koordinaatit: 37°59′N, 22°59′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Loutráki-Perachóra-Ágioi Theódoroi
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  420301
Väkiluku (2011):  16 578
Aikavyöhyke:  UTC+2
 – Kesäaika:  UTC+3
Postinumero:  203 00
Suuntanumero(t):  27440
Rekisterikilpi:  KR
Infobox OKVirheellinen NIMI-arvo: 
Loutráki-Perachóra (kreik. Λουτράκι-Περαχώρα; virallisesti Δημοτική Ενότητα Λουτρακίου-Περαχώρας, Dimotikí Enótita Loutrakíou-Perachóras) on yksi Loutráki-Perachóra-Ágioi Theódoroin kunnan kunnallisyksiköistä ja entinen itsenäinen Kreikan kunta. Se sijaitsee Korinthian alueyksikössä Peloponnesoksen alueella. Kunnallisyksikön väkiluku on 16 578 (vuonna 2011).
Loutráki-Perachóran kunnallisyksikkö kattaa suuren osan Korintin kannaksen pohjois- ja keskiosista. Kunnallisyksikön suurin asutus on Loutrákin kaupunki. Muita merkittäviä asutuksia ovat Perachóran ja Isthmían kylät. Loutráki-Perachóra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Loutráki-Perachóra-Ágioi Theódoroin kunnaksi yhdessä Ágioi Theódoroin kanssa, jolloin se muuttui uuden kunnan kunnallisyksiköksi.
Kunnallisyksikön osat

Loutráki-Perachóran kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Isthmía | Ágios Charálampos | 248 |
| Isthmía | Isthmía | 1 134 |
| Isthmía | Kávos | 148 |
| Isthmía | Kyrás Vrýsi | 1 128 |
| Isthmía | Palaió Kalamáki | 24 |
| Isthmía | Parádeisos | 78 |
| Loutráki-Perachóra | Alkyóna | 10 |
| Loutráki-Perachóra | Alkyonidiensaaret (Alkyonídes) | 0 |
| Loutráki-Perachóra | Asprókampos | 2 |
| Loutráki-Perachóra | Eiríni | 96 |
| Loutráki-Perachóra | Géfyra Isthmoú | 358 |
| Loutráki-Perachóra | Kallithéa | 48 |
| Loutráki-Perachóra | Límni Vouliagménis | 62 |
| Loutráki-Perachóra | Loutráki | 11 564 |
| Loutráki-Perachóra | Moní Agíou Ioánnou (luostari) | 0 |
| Loutráki-Perachóra | Moní Osíou Patapíou (luostari) | 41 |
| Loutráki-Perachóra | Perachóra | 1 141 |
| Loutráki-Perachóra | Skáloma | 7 |
| Loutráki-Perachóra | Skalosiá | 1 |
| Loutráki-Perachóra | Stérna | 23 |
| Písia | Agía Sotíra | 215 |
| Písia | Mavrolímni | 18 |
| Písia | Písia | 80 |
| Písia | Schínos | 61 |
| Písia | Vamvakés | 91 |
Yhteensä: 16 578
Aiheesta muualla

Kuvia tai muita tiedostoja aiheesta Loutráki Wikimedia Commonsissa
Kuvia tai muita tiedostoja aiheesta Perachóra Wikimedia Commonsissa
Loutráki-Perachóra-Ágioi Theódoroi

| Loutráki-Perachóra-Ágioi Theódoroi Loutráki-Perachóra-Ágioi Theódoroin kunta Λουτράκι-Περαχώρα-Άγιοι Θεόδωροι Δήμος Λουτρακίου-Περαχώρας-Αγίων Θεοδώρων |
| --- | --- |
 Kunnan sijainti
 Loutráki-Perachóra-Ágioi Theódoroi
 Koordinaatit: 37°58′N, 22°59′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Hallinto:  
 – Asutustyyppi:  kunta
 – Kallikrates-koodi:  4203
 – Kuntakeskus:  Loutráki
Pinta-ala:  
 – Kokonaispinta-ala:  293,1 km²
Väkiluku (2011):  21 221
 – Väestötiheys:  72,40 as./km²
Aikavyöhyke:  UTC+2
 – Kesäaika:  UTC+3
 
 www.loutraki-agioitheodoroi.gr 
Infobox OKVirheellinen NIMI-arvo: 
Loutráki-Perachóra-Ágioi Theódoroi (kreik. Λουτράκι-Περαχώρα-Άγιοι Θεόδωροι eli Δήμος Λουτρακίου-Περαχώρας-Αγίων Θεοδώρων, Dímos Loutrakíou-Perachóras-Agíon Theodóron) on Kreikan kunta, joka sijaitsee Korinthian alueyksikössä Peloponnesoksen alueella. Kunnan pinta-ala on 293,1 neliökilometriä ja väkiluku 21 221 (vuonna 2011). Kunnan kuntakeskus on Loutráki.
Loutráki-Perachóra-Ágioi Theódoroi sijaitsee Korintin kannaksella, joka yhdistää Peloponnesoksen niemimaan varsinaiseen Manner-Kreikkaan. Kannaksen halkaiseva Korintin kanava sijaitsee kunnan alueella. Kuntaan kuuluvat myös Korintinlahdessa sijaitsevat Alkyonidiensaaret (Alkyonídes). Kunta syntyi, kun Ágioi Theódoroi ja Loutráki-Perachóra yhdistyivät vuoden 2011 alussa Kallikrates-suunnitelman mukaisesti. Kunnan nimi oli alussa Loutráki-Ágioi Theódoroi ja vuodesta 2014 lähtien Loutráki-Perachóra-Ágioi Theódoroi.
Kunnan osat

Vuoden 2011 kuntauudistuksesta lähtien Loutráki-Perachóra-Ágioi Theódoroin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Ágioi Theódoroi | Ágioi Theódoroi | Ágioi Theódoroi | 4 643 |
Ágioi Theódoroi: Yhteensä: 4 643
| Loutráki-Perachóra | Isthmía | Ágios Charálampos | 248 |
| Loutráki-Perachóra | Isthmía | Isthmía | 1 134 |
| Loutráki-Perachóra | Isthmía | Kávos | 148 |
| Loutráki-Perachóra | Isthmía | Kyrás Vrýsi | 1 128 |
| Loutráki-Perachóra | Isthmía | Palaió Kalamáki | 24 |
| Loutráki-Perachóra | Isthmía | Parádeisos | 78 |
| Loutráki-Perachóra | Loutráki-Perachóra | Alkyóna | 10 |
| Loutráki-Perachóra | Loutráki-Perachóra | Alkyonidiensaaret (Alkyonídes) | 0 |
| Loutráki-Perachóra | Loutráki-Perachóra | Asprókampos | 2 |
| Loutráki-Perachóra | Loutráki-Perachóra | Eiríni | 96 |
| Loutráki-Perachóra | Loutráki-Perachóra | Géfyra Isthmoú | 358 |
| Loutráki-Perachóra | Loutráki-Perachóra | Kallithéa | 48 |
| Loutráki-Perachóra | Loutráki-Perachóra | Límni Vouliagménis | 62 |
| Loutráki-Perachóra | Loutráki-Perachóra | Loutráki | 11 564 |
| Loutráki-Perachóra | Loutráki-Perachóra | Moní Agíou Ioánnou (luostari) | 0 |
| Loutráki-Perachóra | Loutráki-Perachóra | Moní Osíou Patapíou (luostari) | 41 |
| Loutráki-Perachóra | Loutráki-Perachóra | Perachóra | 1 141 |
| Loutráki-Perachóra | Loutráki-Perachóra | Skáloma | 7 |
| Loutráki-Perachóra | Loutráki-Perachóra | Skalosiá | 1 |
| Loutráki-Perachóra | Loutráki-Perachóra | Stérna | 23 |
| Loutráki-Perachóra | Písia | Agía Sotíra | 215 |
| Loutráki-Perachóra | Písia | Mavrolímni | 18 |
| Loutráki-Perachóra | Písia | Písia | 80 |
| Loutráki-Perachóra | Písia | Schínos | 61 |
| Loutráki-Perachóra | Písia | Vamvakés | 91 |
Loutráki-Perachóra: Yhteensä: 16 578
Yhteensä: 21 221
Aiheesta muualla

Kuvia tai muita tiedostoja aiheesta Loutráki-Perachóra-Ágioi Theódoroi Wikimedia Commonsissa
Δήμος Λουτρακίου-Περαχώρας-Αγίων Θεοδώρων. Loutráki-Perachóra-Ágioi Theódoroin kunnan verkkosivut. (kreikaksi)
Peloponnesoksen alue
| --- | --- |
Arkadian alueyksikkö:   Gortynía  Megalópoli  Nótia Kynouría  Trípoli  Vóreia Kynouría 
Argoliin alueyksikkö:   Árgos-Mykínes  Epídavros  Ermionída  Náfplio 
Korinthian alueyksikkö:   Kórinthos  Loutráki-Perachóra-Ágioi Theódoroi  Neméa  Sikyóna  Vélo-Vócha  Xylókastro-Evrostína 
Lakonian alueyksikkö:   Anatolikí Máni  Elafónisos  Evrótas  Monemvasiá  Spárti 
Messenian alueyksikkö:   Dytikí Máni  Kalamáta  Messíni  Oichalía  Pýlos-Néstoras  Trifylía
Lidija Fotijeva

Lidija Fotijeva Neuvostoliitossa vuonna 1981 julkaistun kirjekuoren kuvassa.
Lidija Aleksandrovna Fotijeva (ven. Лидия Александровна Фотиева; 18. lokakuuta (J: 6. lokakuuta) 1881 Rjazan, Venäjä – 25. elokuuta 1975 Neuvostoliitto) oli venäläinen bolševikki ja Vladimir Leninin sihteeri.
Fotijeva kävi koulunsa Rjazanissa ja opiskeli vuodesta 1899 Moskovan konservatoriossa sekä Bestuževin kursseilla Pietarissa. Osallistuttuaan vuonna 1901 opiskelijoiden mielenosoitukseen hänet määrättiin sisäiseen karkotukseen Permiin. Vuonna 1904 hänet karkotettiin edelleen Samaraan, josta hän pakeni ulkomaille ja liittyi samana vuonna virallisesti bolševikkeihin. Fotijeva työskenteli puolueelle yhdessä Nadežda Krupskajan kanssa muun muassa Genevessä ja Pariisissa ja palasi Venäjälle vuoden 1905 vallankumouksen aikana. Vuonna 1917 Fotijeva työskenteli lyhyen aikaa Pravda-lehdessä. Lokakuun vallankumouksen jälkeen hän oli vuosina 1918–1930 Kansankomissaarien neuvoston sekä Työn ja puolustuksen neuvoston sihteerinä ja samanaikaisesti Leninin yksityissihteerinä tämän vuonna 1924 tapahtuneeseen kuolemaan asti. Juuri Fotijeva kirjoitti Leninin sanelusta kuuluisan Leninin testamentin vuonna 1922.
Vuodesta 1938 Fotijeva työskenteli Moskovan V. I. Leninin keskusmuseossa. Toisen maailmansodan aikana hän toimi Kansainvälisen punaisen avun (MOPR) keskuskomiteassa. Hän jäi eläkkeelle vuonna 1956. Fotijevalle myönnettiin neljä kertaa Leninin kunniamerkki ja vuonna 1971 Sosialistisen työn sankarin arvonimi.
Lidiia Burachynska

| Lidiia Burachynska> Лідія Бурачинська.Henkilötiedot |
| --- | --- |
Muut nimet:  Lidija Buratšynska
Syntynyt: 28. joulukuuta 1902 Hrynjava, Stanyslavivin piiri, Galitsia, Itävalta-Unkari
Kuollut: 29. tammikuuta 1999 Philadelphia, Pennsylvania, Yhdysvallat
Ammatti:  toimittaja, etnografi, Ukrainan naisliikkeen toimija
Muut tiedot
Järjestö:  Ukrainian National Women’s League of America   World Federation of Ukrainian Women’s Organizations
Lidiia Burachynska (ukr. Лідія Бурачинська, Lidija Buratšynska, 28. joulukuuta 1902 Hrynjava, Stanyslavivin piiri, Galitsia, Itävalta-Unkari – 29. tammikuuta 1999 Philadelphia, Pennsylvania, Yhdysvallat) oli ukrainalainen toimittaja, etnografi ja Ukrainan naisliikkeen toimija. Burachynska opiskeli taloustieteitä Prahassa ja oli lviviläisen aikakauslehden Nova h’atan päätoimittaja 1930–1939. Hän työskenteli toisen maailmansodan saksalaismiehityksen aikana Krakovassa Ukrainan keskuskomiteassa.
Sodan päätyttyä Burachynska pakeni Itävaltaan ja 1949 Yhdysvaltoihin, jossa hän oli naistenlehti Our Life – Naše žyttjan päätoimittaja 1951–1972. Burachynska oli naisjärjestön Ukrainian National Women’s League of American puheenjohtaja 1968–1971 ja varapuheenjohtaja 1972–1977) ja World Federation of Ukrainian Women’s Organizationsin puheenjohtaja 1977–1982. Hän oli perustamassa New Yorkiin Ukrainan museota (’Ukrainian Museum’). Hänen etnografisia artikkeleitaan ja tutkielmiaan ilmestyi aikakauslehdissä ja myös kokoelmassa Bukovyna – jiji mynule i sutšasne (1956, ’Bukovyna, sen menneisyys ja nykyisyys’).
Lauri Vilkko

| Mitalit> Maa:   Suomi.Miesten nykyaikainen viisiottelu. Olympialaiset  | Mitalit> Maa:   Suomi.Miesten nykyaikainen viisiottelu. Olympialaiset  | Mitalit> Maa:   Suomi.Miesten nykyaikainen viisiottelu. Olympialaiset  | Maa:   Suomi> Miesten nykyaikainen viisiottelu. |
| --- | --- | --- | --- |
|  Pronssia | Helsinki 1952 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | 1949 | yksilökilpailu |  |
|  Hopeaa | 1949 | joukkuekilpailu |  |
|  Hopeaa | 1950 | joukkuekilpailu |  |
|  Hopeaa | 1951 | yksilökilpailu |  |
|  Hopeaa | 1951 | joukkuekilpailu |  |
|  Pronssia | 1950 | yksilökilpailu |  |
Lauri Tapani Vilkko (13. elokuuta 1925 Rautjärvi – 13. lokakuuta 2017 Tuusula) oli suomalainen nykyaikainen viisiottelija ja olympiamitalisti.
Vilkko oli ammatiltaan upseeri ja jäi eläkkeelle everstinä Topografikunnan päällikön tehtävistä vuonna 1985. Hänelle myönnettiin Pro Urheilu -tunnustus vuonna 2012.
Saavutuksia

Olympiapronssia Helsingissä 1952 (nykyaikainen viisiottelu, joukkuekilpailu, henkilökohtaisessa kilpailussa 7.)
Olympialaisissa Lontoossa 1948 neljäs henkilökohtaisessa kilpailussa (joukkuekilpailua ei ollut, jos siitä olisi kilpailtu Suomi olisi voittanut kultaa)
henkilökohtaisessa kilpailussa MM-hopeaa 1949 ja 1951 sekä pronssia 1950, joukkuekilpailussa kolme hopeaa 1949–1951
SM-kilpailuissa kultaa 1951 ja 1952, hopeaa 1949 ja neljäs tila 1950
Puolustusvoimain mestaruuskilpailuissa kultaa 1948 ja pronssia 1947
Vuoden viisiottelija Suomessa 1948–1951 ja 1953
Aiheesta muualla

Lauri Vilkko Olympedia. (englanniksi)
Liivi (vaate)

Ruskea liivi.
Musta liivi.
Liivi on edestä napitettu hihaton vaate tai umpinainen pujoliivi.
Lähinnä työasuina on olemassa myös kalastajan-, reportterin-, erä-, heijastin- ja taktisia liivejä.
Historia

Ennen vanhaan liivit olivat yleisempiä. Miehet käyttivät niitä toiseen maailmansotaan asti yleisesti puvun kanssa. Frakkiin ja smokkiin kuuluvat niin ikään liivit; frakin kanssa on käytössä erityinen frakkiliivi ja smokingin kanssa vyöliivi. Liivin nappiin oli kiinnitetty taskukellon ketju, ja itse kello oli liivin taskussa.
Aiheesta muualla

Kuvia tai muita tiedostoja aiheesta Liivi (vaate) Wikimedia Commonsissa
Luettelo GP3-sarjaa johtaneista kuljettajista

Tämä on luettelo kuljettajista, jotka ovat johtaneet vähintään yhden kilpailun ajan GP3:sten MM-sarjaa. Jos johtajia on ollut samassa kilpailussa useampia, kuljettajien järjestykseen vaikuttavat voittojen määrä, muut kisasijoitukset tai kuljettajista nopeimmin pisteitä keränneen rooli.
Johtajat

| Kuljettaja | Talli | MM-sarjan johtoon | – | MM-sarjan johdosta | Pisteet | Kilpailut | Kilpailut yht>  |
| --- | --- | --- | --- | --- | --- | --- | --- |
|  Robert Wickens | Status Grand Prix | Espanjan GP 2010 | – | Espanjan GP 2010 | 11 | 1 | 1 |
|  Esteban Gutiérrez | ART Grand Prix | Turkin GP 2010 | – | Italian GP 2010 | 88 | 7 | 7 |
|  Nigel Melker | RSC Mücke Motorsport | Turkin GP 2011 | – | Espanjan GP 2011 | 22 | 2 | 2 |
|  Mitch Evans | MW Arden | Euroopan GP 2011 | – | Euroopan GP 2011 | 26 | 1 | 1 |
|  Alexander Sims | Status Grand Prix | Britannian GP 2011 | – | Saksan GP 2011 | 34 | 2 | 2 |
|  Valtteri Bottas | Lotus ART | Unkarin GP 2011 | – | Italian GP 2011 | 62 | 3 | 3 |
|  Mitch Evans | MW Arden | Espanjan GP 2012 | – | Espanjan GP 2012 | 25 | 1 | 2 |
|  Aaro Vainio | Lotus GP | Monacon GP 2012 | – | Monacon GP 2012 | 54 | 1 | 1 |
|  Mitch Evans | MW Arden | Euroopan GP 2012 | – | Euroopan GP 2012 | 151,5 | 6 | 8 |
|  Tío Éllinas | Marussia Manor Racing | Espanjan GP 2013 | – | Unkarin GP 2013 | 91 | 5 | 5 |
|  Facu Regalia | ART Grand Prix | Belgian GP 2013 | – | Italian GP 2013 | 138 | 2 | 2 |
|  Daniil Kvjat | MW Arden | Abu Dhabin GP 2013 | – | Abu Dhabin GP 2013 | 168 | 1 | 1 |
|  Alex Lynn | Carlin | Espanjan GP 2014 | – | Abu Dhabin GP 2014 | 207 | 9 | 9 |
|  Esteban Ocon | ART Grand Prix | Espanjan GP 2015 | – | Espanjan GP 2015 | 29 | 1 | 1 |
|  Luca Ghiotto | Trident | Itävallan GP 2015 | – | Bahrainin GP 2015 | 227 | 7 | 7 |
|  Esteban Ocon | ART Grand Prix | Abu Dhabin GP 2015 | – | Abu Dhabin GP 2015 | 253 | 1 | 2 |
|  Charles Leclerc | ART Grand Prix | Espanjan GP 2016 | – | Britannian GP 2016 | 86 | 3 | 3 |
|  Alexander Albon | ART Grand Prix | Unkarin GP 2016 | – | Unkarin GP 2016 | 107 | 1 | 1 |
|  Charles Leclerc | ART Grand Prix | Saksan GP 2016 | – | Abu Dhabin GP 2016 | 202 | 5 | 8 |
|  Nirei Fukuzumi | ART Grand Prix | Espanjan GP 2017 | – | Itävallan GP 2017 | 54 | 2 | 2 |
|  George Russell | ART Grand Prix | Britannian GP 2017 | – | Abu Dhabin GP 2017 | 220 | 6 | 6 |
|  Anthoine Hubert | ART Grand Prix | Espanjan GP 2018 | – | Ranskan GP 2018 | 63 | 2 | 2 |
|  Callum Ilott | ART Grand Prix | Itävallan GP 2018 | – | Itävallan GP 2018 | 69 | 1 | 1 |
|  Anthoine Hubert | ART Grand Prix | Britannian GP 2018 | – | Abu Dhabin GP 2018 | 214 | 6 | 8 |
Ludovic Roux

| Mitalit | Mitalit | Mitalit |  |
| --- | --- | --- | --- |
|  Ludovic Roux |  Ludovic Roux |  Ludovic Roux |  |
Maa:   Ranska
Miesten yhdistetty
|  Olympialaiset  |  Olympialaiset  |  Olympialaiset  |  |
|  Pronssia | Nagano 1998 | joukkuekilpailu |  |
Ludovic Roux (s. 4. huhtikuuta 1979) on entinen ranskalainen yhdistetyn hiihtäjä. Roux voitti olympiapronssia yhdistetyn joukkuekilpailussa vuoden 1998 talviolympialaisissa Naganossa. Yhdistetyn maailmancupissa hänen paras kokonaiskilpailusijoituksensa oli kymmenes kaudella 1997–1998. Tuolta kaudelta on myös hänen ainoa sijoituksensa palkintokorokkeelle oltuaan Chaux-Neuven kilpailussa kolmas.
Ludovic Trarieux

Ludovic Trarieux vuonna 1894.
Ludovic Trarieux (1840–1904) oli ranskalainen poliitikko (maltillinen tasavaltalainen). Trarieux toimi asianajajana Bordeauxissa. Vuosina 1879–1881 hän kuului edustajainkamariin ja vuodesta 1888 senaattiin ja tammikuusta lokakuuhun vuonna 1895 oli oikeusministeri. Trarieux vastusti Boulangeria ja vaati Dreyfusin jutun tarkistamista. Vuonna 1899 hän toimi Pietariin Eurooppalaisen adressin vieneen lähetystön puheenjohtajana.
Libanonin rauhanturvaoperaatio 2006

Libanonin rauhanturvaoperaatio 2006 on hanke, mistä on päätetty Yhdistyneiden kansakuntien turvallisuusneuvoston päätöslauselman perusteella. Yhdistyneet kansakunnat voi lähettää enintään 15 000 sotilasta käsittävän joukon Etelä-Libanoniin turvaamaan rauhaa. Operaation tarkoituksena on yhdessä Libanonin asevoimien kanssa ottaa Etelä-Libanon haltuun, estää Hizbollahin asetäydennykset pääasiassa Syyriasta Bekaan laakson kautta sekä riisua Hizbollah aseista.
Alueella on jo ennestään noin 2000 YK:n rauhanturvaajan UNIFIL-joukko. Alueella on myös UNTSO-operaatio, mikä käsittää sotilastarkkailua alueella.
Israelin pääministeri Ehud Olmert pyysi jo ennen kuin YK:n päätöksenteko asiasta oli valmiina Saksaa lähettämään joukkoja Etelä-Libanoniin. Saksassa ilmenneen vastustuksen vuoksi Saksa lähettikin vain laivoja tukemaan operaation logistiikkaa. Viralliseksi perusteluksi ilmoitettiin, että ei haluta historiallisista syistä muodostuvan tilannetta, missä saksalaissotilas saattaisi joutua ampumaan israelilaissotilasta rauhanturvaoperaatiossa. Myöhemmin myös muut EU-maat tarjosivat laivastoa.
Israelin ja Hizbollahin taisteluiden kestäessä Ranska kohosi EU:ssa merkittävään rooliin rauhan välittämisessä. Ranska lupasi aluksi 2 500 sotilasta rauhanturvaoperaation rungoksi. Sittemmin Ranska ilmoitti, että se voi lähettää alueelle vain 200 sotilasta lisää, jolloin UNIFIL-joukoissa palvelevat 200 ranskalaista huomioon ottaen yhteismäärä olisi kohonnut 400:aan. Ranska ilmoitti lisäksi, että sen on vaikea irrottaa enempää joukkoja, koska Ranskalla on muissa tehtävissä ulkomailla 1 700 sotilasta.
20. elokuuta 2006 Israel ilmoitti, ettei se halua Libanoniin rauhanturvaajamaiksi sellaisia, joilla ei ole diplomaattisia suhteita. Libanoniin joukkoja tarjonneista maista Bangladeshilla, Indonesialla ja Malesialla ei ole diplomaattisuhteita Israeliin.
Tämän jälkeen Romano Prodi tarjosi Ranskan lupaamaa määrää italialaisia joukkoja YK:n rauhanturvaoperaation rungoksi edellyttäen kuitenkin, että Israel takaa YK-joukkojen turvallisuuden ilmahyökkäyksiltä.
Kysymys Hizbollahin aseistariisunnasta nousi ydinkysymykseksi, koska Hizbollah ei ollut ilmoittanut luopuvansa aseistaan, vaan juhli aselepoa voittonaan. Hizbollahin aseistariisunta päätettiin käytännössä jättää Libanonin asevoimien tehtäväksi. Israel on ilmoittanut, ettei se luovu Libanonin meri- ja ilmasaarrosta ennen kuin kansainväliset joukot ovat tulleet alueelle riittävässä määrin. Israel ei myöskään luovuta Etelä-Libanonissa kuin osan asemistaan Libanonin asevoimille odottaen kansainvälisten joukkojen saapumista alueelle.